cyanic-selkie/wikianc huggingface dataset:
Գաստրոշիզիս
Գաստրոշիզիս, բնածին դեֆեկտ, երբ նորածնի աղիքները դուրս են գալիս որովայնի խոռոչից առաջային պատին՝ պորտային օղի կողքին առկա անցքից ։ Անցքի չափը փոփոխական է, որի արդյունքում նորածնի մարմնից կարող են դուրս գալ նաև ստամոքսն ու լյարդը։ Գանգատները ներառում են սնուցման խնդիրներ, անհասություն, աղիքային աթրեզիա և ներարգանդային աճի հապաղում։
Կոնկրետ պատճառ հայտնաբերված չէ։ Ծխող, ալկոհոլ օգտագործող կամ 20 տարեկանից երիտասարդ մայրերից ծնված նորածինների շրջանում երևույթն ավելի տարածված է։ Հղիության ընթացքում կատարված գերձայնայնային հետազոտությունը կարող է ախտորոշել արատը։ Այլապես ախտորոշվում է ծննդյան պահին։ Այս վիճակը տարբերակում են օմֆալոցելեից, որի դեպքում ներքին օրգանները գտնվում են ամնիոնային թաղանթով և որովայնամզով կազմվող պարկի մեջ։
Նշաններ և ախտանիշներ
Հղիության ընթացքում յուրահատուկ նշաններ չեն լինում։ Գաստրոշիզիսով նորածինների 60%-ը վաղաժամ են ծնվում։ Ծնվելիս նորածնի որովայնին առկա է հարաբերականորեն փոքր անցք (4սմ), որը սովորաբար տեղակայվում է պորտից անմիջապես աջ ։ Աղիքների մի մասը այս անցքից անցնում է դուրս։ Հազվադեպ ստամոքսն ու լյարդը նույնպես կարող են հայտնվել որովայնի խոռոչից դուրս։ Ծնունդից հետո այս օրգանները ունենում են անմիջական շփում օդի հետ։
Պատճառներ
Գաստրոշիզիսի պատճառը հայտնի չէ։ Որոշ դեպքերում դեֆեկտի առաջացման պատճառ կարող են դառնալ գենետիկ խանգարումները, ինչպես նաև կարող են որոշիչ լինել հղիության ընթացքում մոր վրա եղած միջավայրային գործոնները։
Ռիսկի գործոններն են մոր երիտասարդ տարիքը, ալկոհոլի և ծխախոտի օգտագործումը։
Ախտաֆիզիոլոգիա
Պտղի ներարգանդային զարգացման 4-րդ շաբաթվա ընթացքում մարմնի կողմնային հատվածներից 2-ական ծալքեր ուղղվում են դեպի միջին գիծ՝ ձևավորելով առաջային պատ ։ Գաստրոշիզիսի դեպքում մի կամ երկու կողմերի ծալքերը չեն ուղղվում դեպի միջին գիծ, ինչի արդյյունքում առաջային պատի վրա մնում է դեֆեկտ, որը թույլ է տալիս խոռոչի օրգաններին դուրս գալ։ Արդյունքում հիմանակում աղիքները, արտանկում են որովայնի ուղիղ մկանի միջով, որը տեղակայված է պորտից անմիջապես աջ։ Կողմնային պատերից առաջացող ծալքերի շարժումն ապահովող մղող ուժերը լրիվ բացահայտված չեն։ ՄԻնչդեռ դրանց բացահայտումը թույլ կտա պարզել՝ ինչու է գաստրոշիզիսը առավելապես տեղակայվում պորտից աջ, երբ այլ դեֆեկտները տեղակայվում են միջին գծով։
Կան գաստրոշիզիսի առաջացումը բացատրող մի շարք վարկածներ.
Առաջին վարկածը չի բացատրում, թե ինչու է դեֆեկտն առաջանում այդքան փոքր հատվածում։ Երկրորդ վարկածը չի բացատրում օմֆալոցելեի հետ համեմատ ավելի քիչ թվով զուգակցված խանգարումների առկայությունը։ Երրորդ հոդվածը քննադատվել է, քանի որ չկա առաջային պատի անոթավորում պորտային երակի կողմից։ Չորրորդ վարկածը ընդունվել է, ապա մերժվել, քանի որ դեղնուցապարկի զարկերակը որովայնի առաջային պատը չի անոթավորում այդ հատվածում ։ Հինգերորդ վարկածի հաստատման համար անհրաժեշտ են ավելի շատ ապացուցողական փաստեր։
Ախտորոշում
Զարգացած երկրներում դեպքերի 90%-ը հայտնաբերվում է հղիության երկրորդ եռամսյակում արված գերձայնային հետազոտությամբ։
Վիճակն անհրաժեշտ է տարբերակել օմֆալոցելեից, որի դեպքում ներքին օրրգանները պատված են ամնիոնային թաղանթով և որովայնամզով ։
Բուժում
Գաստրոշիզիսը պահանջում է վիրահատական բուժում, որի միջոցով արտանկած աղիքները վերադարձվում են խոռոչ, ապա վերականգնվում է պատի դեֆեկտը։ Երբեմն վիրահատությունն իրականացվում է ծնունդից անմիջապես հետո, սակայն ավելի հաճախ արտանկած օրգանները ծածկում են ստերիլ վիրակապով, ապա ավելի ուշ միայն վիրահատում։ Ախտահարված նորածիններին հաճախ անհրաժեշտ է իրականացնել մեկից ավելի վիրահատություններ, քանի որ միայն 10% դեպքերում է հնարավոր մեկ վիրահատությունով շտկել դեֆեկտը ։
Հաշվի առնելով ծնունդից հետո անհետաձգելի վիրահատական միջամտության անհրաժեշտությունը, խորհուրդ է տրվում բարձր ռիսկով նորածինների ծնունդն ընդունել բաժանմունքում, որը հագեցած կլինի խնամքի համար անհրաժեշտ պարագաներով, քանի որ տեղափոխումն այլ բաժանմունք կարող է բարձրացնել անբարենպաստ ելքի ռիսկը ։ Չկան ապացույցներ, որ կեսարյան հատումը բերում է լավ արդյունքների գաստրոշիզիսով երեխաների համար, այդ պատճառով կեսարյան հատումը դիտարկվում է միայն այլ ցուցումների առկայության դեպքում ։
Լավացման համար պահանջվող ժամկետների երկար լինելու հիմնական պատճառը երեխայի աղիների ֆունկցիայի վերականգնման համար անհրաժեշտ ժամանակն է։ Վիրահատությունից հետո նորածինների սնուցումը կատարվում է պարէնտերալ ճանապարհով և անընդհատ ներմուծվում է նորմալ սնուցումը ։
Կանխատեսումը
Չբուժելու դեպքում այն մահացու ելք է ունենում․ իսկ բուժում ստացողների ապրելիությունը կազմում է 90% ։
Գաստրոշիզիսի ռիսկի գործոնների մեծամասնությունը կապված են աղիների ֆունկցիայի իջեցմամբ։ Երբեմն արտանկած օրգանների արյունամատակարարումը խանգարվում կամ նորմայից նվազած է լինում։Դա կարող է բերել այլ վտանգավոր իրավիճակների առաջացմանը, օրինակ՝ մեռուկացնող էնտերոկոլիտ։ Բացի այդ, քանի որ աղիները արտանկած են, գաստրոշիզիսով երեխաները վարակման բարձր ռիսկի տակ են և պետք է վերահսկողության տակ լինեն ։
Համաճարակաբանություն
2015թ․-ի վիճակագրությամբ հիվանդացությունը աշխարհում կազմում է 2-5 10000 կենդանածիններից, և ինչպես երևում է, այդ թիվը աճում է ։
2017թ․-ի վիճակագրությամբ ԱՄՆ-ում ամեն տարի ծնվում է 1871 գաստրոշիզիսով երեխա ։
Սուրբ Իվանի կղզի
Կղզու պատմություն
Կղզին ունի հարուստ պատմություն։ Մ.թ.ա VII—IV դարերում եղել է թրակիական սրբավայր։ Հետագայում այնտեղ է կառուցվել հունական դիցաբանության աստված Ապոլոնի տաճարը իր 13 մետրանոց բրոնզե արձանով։
Գաստրոշիզիս
Ծանոթագրություններ
Կատեգորիա:Զարգացման արատներ Կատեգորիա:Վիրաբուժական հիվանդություններ
Սուրբ Իվանի կղզի
Կղզու պատմություն
2010 թվականին ռումինացի հնագետները Սուրբ Իվան կղզու վրա գտնվող եկեղեցու պեղումների ժամանակ խորանի տակ հայտնաբերել են 15 սմ երկարությամբ մարմարյա արկղ՝ մարդկային ոսկորներով, իսկ դրա կողքին՝ տուֆից սարկոֆագ՝ հին հունական գրառմամբ.«Աստված, փրկիր քո ծառա Թոմասին։ Ս. Հովհան, 24 հունիսի»։ Ռադիոածխածնային անալիզի համաձայն ոսկորները պատկանել են մի մարդու, ով ապրել է մեր թվարկության I դարի կեսերին։ Ոսկորների ԴՆԹ անալիզը ցույց է տվել, որ այդ ոսկորները պատկանել են մերձավորարևելյան ծագում ունեցող մի մարդու  ։
Արտաքին հղումներ
Կատեգորիա:Անմարդաբնակ կղզիներ Կատեգորիա:Բուլղարիայի կղզիներ Կատեգորիա:Սև ծովի կղզիներ
Սամարսկի (այլ կիրառումներ)
Սամարսկի, կարող է վերաբերել՝
Սամներ շրջան (այլ կիրառումներ)
Սամներ շրջան, կարող է վերաբերել՝
Կարդաիլ (գետ)
Կարդաիլ (Кардаил), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Բուզուլուկ գետի աջ ափին՝ 150 կմ հեռավորության վրա։ Գետի երկարությունը 128 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Բուզուլուկ գետն է, գետի ենթաավազանը Խոպյոր գետ է։ Գետավազանը՝ Դոն։
Արտաքին հղումներ
Կատեգորիա:Ռուսաստանի գետեր
Սամոյլովո (այլ կիրառումներ)
Սամոյլովո, կարող է վերաբերել՝
Սամոնե (այլ կիրառումներ)
Սամոնե, կարող է վերաբերել՝
Ես գիտեմ, թե ինչ էիք դուք անում անցյալ ամառ (ֆիլմ, 1997)
«Ես գիտեմ, թե ինչ էիք դուք անում անցյալ ամառ» (I Know What You Did Last Summer), 1997 թվականին նկարահանված ամերիկյան սլեշեր, որը ռեժիսորը Ջիմ Գիլեսփիի առաջին ֆիլմն է։ Այս ֆիլմով նա սկիզբ է դրել երիտասարդական սլեշերների շարքին։ Լոյս Դանկանի՝ 1973 թվականին գրած համանուն վեպի էկրանավորումն է։ Ֆիլմի պրեմիերան կայացել է 1997 թվականի հոկտեմբերի 17-ին։ Միացյալ Նահանգներում ֆիլմը վարձույթը կազմել է 72,5 միլիոն ԱՄՆ դոլար, իսկ ամբողջ աշխարհում՝ 125,5 միլիոն ԱՄՆ դոլար։ 1998 թվականին դուրս է եկել ֆիլմի շարունակությունը՝ «Ես դեռ գիտեմ, թե ինչ էիք դուք անում անցյալ ամառ»։
Սյուժե
Ամեն ինչ տեղի է ունենում հուլիսի 4-ին։ Դպրոցի ավարտը նշելով՝ Ջուլին, Հելենը, Բարրին և Ռեյը ուրախ երեկո են անցկացնում ծովափին։ Տուն վերադառնալու ճանապարհին նրանք մեքենայով հարվածում են ճանապարհին անսպասելիորեն հայտնված մարդուն։ Վճռելով, որ նա մահացել է, և չցանկանալով լրացուցիչ անախորժություններ՝ նրանք նրա մարմինը նետում են ծովը։ Անցնում է մեկ տարի, և պարզ է դառնում, որ ինչ-որ մեկը գիտի նրանց գաղտնիքը, քանի որ մեկ տարվա վաղեմության պատահարի անմիջական մասնակիցներն սկսում են տարօրինակ նամակներ ստանալ, որի բովանդակությունն էր «Ես գիտեմ, թե դուք ինչ էիք անում անցյալ ամառ»։ Աղջիկներն սկսում են սեփական հետաքննությունը՝ ցանկանալով ինչ-որ կոնկրետ բան իմանալ այն տղայի մասին, որին մեքենայով հարվածել են։ Կասկածներն ընկնում են իրենց նախկին համադասարանցի Մաքսի վրա, բայց շուտով նրան սպանում են, և տղաները հասկանում են, որ իրենց վտանգ է սպառնում. նա, ով գիտի, թե ինչ են արել անցյալ ամառ, պատրաստ է ամեն ինչի, որպեսզի վրեժխնդիր լինել նրանցից։ Ջուլին կարդում է թերթում գրված հոդվածը և հասկանում, որ մեկ տարի առաջ նա և իր ընկերները սպանել են Դևիդ Իգան անունով մարդու։ Նա և իր ընկերուհին՝ Հելենը, որոշում են այցելել Իգանի հարազատներին։ Աղջիկները գալիս են հին տուն և ծանոթանում Դևիդի քրոջ՝ Միսիի հետ։ Նա ասում է, որ մինչ այդ նրան այցելել է Բիլլի Բլյու անունով մի մարդ և որ Դևիդը սիրում էր Սյուզի անունով մի աղջկա։ Ոչ մի հետաքրքիր բան չիմանալով՝ Ջուլին ու Հելենը հեռանում են։
Միևնույն ժամանակ Բարրիի դեմ մահափորձ է կատարվում կեռչանը ձեռքին ձկնորսական անձրևանոց հագած ոմն մեկի կողմից։ Ջուլին առաջարկում է ոստիկանությանը հայտնել, սակայն Բարրին նրան տարհամոզում է։ Հելենը ուշ է գալիս տուն և գնում խոհանոց, մոռանալով փակել դուռը՝ գնում է քնելու։ Առավոտյան աղջիկը նկատում է իր կտրած մազերը և հայելու վրա «շուտով» գրությունը։ Իմանալով այդ մասին՝ Հելենի մոտ են գալիս Ջուլին, Բարրին և Ռեյը։ Ջուլին ենթադրում է, որ մարդասպանը խաղում է նրանց հետ, և որ այսօր՝ հուլիսի 4-ին, նա իր խաղը կսկսի իրական կյանքում։ Հելենն ուղևորվում է «Ձկան թագուհի» փառատոնին և իր հետ վերցնում Բարրիին, որպեսզի նա պաշտպանի նրան։ Ջուլին այցելում է Միսիին և պատմում, որ Դևիդն ինքնասպան է եղել և ցույց է տալիս մահառաջի գրությունը, բայց Ջուլին հերքում է այդ փաստը։ Միսին նրան դուրս է անում տնից։
Հելենը ներկա է գտնվում համերգին և նայում նրան պատշգամբից հետևող Բարրիին։ Որոշ ժամանակ անց հայտնվում է կեռչանը ձեռքին անհայտ մեկը և սպանում Բարրիին։ Հելենը սարսափած կանչում է ոստիկանություն և ասում, որ Բարրիին այլևս չկա, բայց ոչ ոք նրան չի հավատում։ Միևնույն ժամանակ Ջուլին հոդված է գտնում Դևիդի մասին, որտեղ ասվում է, որ իր սիրելի Սյուզին մահացել է ավտովթարից։ Հելենը ոստիկանի հետ գնում է ոստիկանական բաժանմունք և տեսնում կոտրված մեքենայի մեջ գտնվող «Ձկնորսին»։ Ոստիկանը դուրս է գալիս մեքենայից, որպեսզի օգնի, բայց Ձկնորսը վերցնում է իր կեռչանը և սպանում նրան։ Հելենը փախչում է մարդասպանից և խանութից փորձում է զանգահարել ոստիկանություն, բայց հեռախոսը չի աշխատում։ Աղջիկը շարունակում է փախչել, բայց Ձկնորսը բռնում է նրան և գազանաբար սպանում։
Ջուլին վազում է Ռեյի մոտ և պատմում, որ իրենք սպանել են ոչ թե Իգանին, այլ ուրիշ մեկին։ Ռեյը Ջուլիին ասում է, որ նա մտնի նավակը։ Այդ պահին աղջիկը, տեսնելով սպասքի վրա գրված «Billy Blue» գրությունը, եզրակացնում է, որ Ռեյն այն մարդն է, որ այցելել է Միսիին, և որ նա է Ձկնորսն ու մարդասպանը։ Ջուլին փախչում է Ռեյից։ Փախչելով՝ նա բախվում է մի տղամարդու, որին օգնության խնդրանքով դիմում է։ Նա առաջարկում է թաքնվել իր նավում։ Մտնելով նավասենյակ՝ Ջուլին տեսնում է իր և իր ընկերների լուսանկարները, իսկ տղամարդը նրան ասում է, որ «դեռահասները քեզ նման պետք է ուրախանան և մարդկանց խփեն»։ Ջուլին հասկանում է, որ իր առջև նա է, ում նա և իր ընկերները մեկ տարի առաջ խփել էին՝ Բեն Ուիլիսը։ Աղջիկը փախչում է Ձկնորսից, փորձելով նրանից թաքնվել նավամբարում՝ գտնում է Բարրիի և Հելենի մահացած մարմինները։ Միևնույն ժամանակ Ռեյը թաքուն մտնում է Ձկնորսի նավակ և նրա հետ կռվի մեջ մտնում։ Ուիլիսը Ռեյին նետում է նավից և գնում Ջուլիի հետևից։ Ռեյին հաջողվում է մտնել նավի ետնամաս, իսկ Բեն Ուիլիսը գտնում է Ջուլիին և նույն պահին դեմքին ուժեղ հարված է ստանում ամբարձիչի կեռով։ Ջուլին փախչում է Ռեյի մոտ, բայց մարդասպանը բարձրանում է և բռնում աղջկան։ Ջուլիին կեռով խփելու թափ վերցնելով՝ նա փաթաթում է նրան պարանով, իսկ Ռեյն աշխատեցնում է լծակը և Բեն Ուիլիսին դուրս նետում նավակողից։ Ջուլին և Ռեյը փրկվում են։ Եզրափակիչ տեսարանում ցույց է տրվում, որ Ջուլին ցնցուղի մեջ կրկին գտնում է գրություն, բայց արդեն այն շաբաթ օրը լողավազանում երեկույթի հրավեր-գրություն էր։ Աղջիկը գնում է լողանալու և խցիկի ցնցուղի վրա տեսնում է հետևյալ գրությունը. «Ես դեռ ամեն ինչ գիտեմ» և նրա վրա հարձակվում է Ձկնորսը։ Էկրանը խավարում է։
Առնչությունը և տարբերություններն էկրանավորվող վեպից
Ի տարբերություն ֆիլմի՝ վեպում դեռահասները մեքենայով հարվածում են ոչ թե մեծահասակ տղամարդուն, այլ երեխային (հարկ է նշել, որ վեպի հեղինակ Լոյս Դանկանի գրվածքում 1989 թվականին սպանվել է 18-ամյա աղջիկը, որին գտել են սեփական մեքենայում՝ գլխի շրջանում գնդակահարված վիճակում)։ Բացի այդ, ֆիլմի համար հորինվել է մարդասպանի կերպարը, փոխվել են գործողության վայրն ու ժամանակը, ավելացվել է ավելի շատ բռնություն, արյուն և դաժանություն։ Վեպում հերոսներից ոչ մեկը չի սպանվել և գրեթե չի տուժել պատմության ժամանակ։
Անձամբ Լոյս Դանքանը ֆիլմի թողարկումից հետո վրդովված է եղել այն փոփոխություններից, որոնք կինոնկարի ստեղծողները ներկայացրել են նրա պատմության մեջ. «Ես հրճվական տրամադրություն ունեի այնքան ժամանակ, քանի դեռ չեմ նստել կինոթատրոնի բազկաթոռին ադիբուդու տուփով և չեմ հայտնաբերել, որ Հոլիվուդն իմ պատանեկության սասպենս-պատմությունը վերածել է սլեշերի։ Գործողության վայրը Նյու Մեքսիկոյի լեռներից տեղափոխվել է արևելյան ափին գտնվող ձկնորսական գյուղ։ Իսկ խենթ ձկնորսը, որ չի եղել իմ գրքում, կարող էր սառցե կարթով սպանել իմ կերպարներին։ Առաջին բանը, որ ես արեցի, երբ դուրս եկա կինոթատրոնից, իմ դստերը՝ Քերրիին զանգահարելն էր և նրան ասացի, որ թոռներիս թույլ չտա այն դիտել»։
Գեղարվեստական առանձնահատկություններ
Ֆիլմը մեկ տարի առաջ նկարահանված «Ճիչ» երիտասարդական սլեշերի հետ ունի բազմաթիվ նման հատկություններ և ոճաձևեր։ Ֆիլմի ռեժիսոր Ջիմ Գիլեսպին ասել է, որ չի պատրաստվել «Ուրբաթ 13» հայտնի ֆիլմի նման սլեշեր անել, այնուհետև հավելել է. «Սա ավելի կարևոր ֆիլմ է, այն վերադարձ է հիչքոքական ոճին»։ Սցենարիստ Քևին Ուիլյամսոնը նաև ասել է, որ ֆիլմը կլինի ավելի լուրջ և էմոցիաներով, ռեալիստական գործողություններով և լարվածություններով հագեցած։
Սաունդթրեք
Ֆիլմում հնչում են հետևյալ երգերը․
Ռիմեյք
2014 թվականի սեպտեմբերին հայտնի է դարձել, որ «Sony Pictures» ընկերությունը որոշել է նկարահանել ֆիլմի ռիմեյքը՝ «Ես գիտեմ, թե ինչ էիք դուք անում անցյալ ամառ»։ Սցենարի հեղինակն է Մայք Ֆլենեգանը։
Հեռուստասերիալ
2019 թվականի հուլիսի 26-ին հայտարարվել է, որ Ամազոն ընկերությունը նկարահանելու է 1997 թվականին նկարահանված «Ես գիտեմ, թե ինչ էիք դուք անում անցյալ ամառ» սլեշերի վրա հիմնված հեռուստասերիալ։ Հեռուստասերիալի պրոդյուսերը Նիլ Մորիցն է, իսկ պիլոտային սերիայի ռեժիսորը՝ Ջեյմս Վանը։ Նոր նախագծի սցենարի հեղինակը Շեյ Հաթենն է ։
Վուենկուր
Վուենկուր (Woincourt), համայնք Ֆրանսիայի Պիկարդիա մարզի Սոմ գավառում ։
Բնակչությունը 2014 թվականի դրությամբ կազմում է 1354 մարդ, բնակչության խտությունը` 323.92 մարդ/կմ²։ Բնակավայրը զբաղեցնում է 4.18 կմ² տարածք։
Աշխարհագրություն
Գտնվում է Փարիզ քաղաքից 150 կմ հյուսիս-արևմուտք, Ամյեն քաղաքից 60 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 904 աշխատունակ (15-64 տարեկան) բնակիչ, որոնցից ակտիվ էին 612-ը, իսկ ոչ ակտիվները` 292։ Ակտիվության ցուցանիշը կազմում է 67,7 %։ 612 աշխատունակ մարդկանցից աշխատել է 485 անձ (263 տղամարդ և 222 կին)։ Գործազուրկ են եղել 127 անձ (57 տղամարդ և 70 կին)։ 292 անաշխատունակներից 62-ը եղել են աշակերտներ կամ ուսանողներ, 117-ը` թոշակառուներ, իսկ 113-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ֆլեշեյրաս
Ֆլեշեյրաս  (Flexeiras), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Մատա Ալագոանայի գավառի կազմի մեջ։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Ալագոաս նահանգի բնակավայրեր
Աֆրիկա մայրցամաքի լեզուներ
Աֆրիկա մայրցամաքի լեզուները, բաժանվում են վեց հիմնական լեզվաընտանիքների։
Ժողովրդագրություն
Աֆրիկայում ապրող մեկ միլիարդ մարդկանց 17 տոկոսը խոսում են արաբական բարբառներով։ Մոտ 10 տոկոսը խոսում են Սվահիլի լեզվով, որը հարավարեվելյան Աֆրիկայի լինգվա ֆրանկան է։ Մոտ 5 տոկոսը խոսում են բերբեր բարբառով և մոտ 10 տոկոսը խոսում են Հաուզա լեզվով, որը ծառայում է որպես լինգվա` ֆրանկա Սահելի մեծ մասում։ Այլ կարևոր արևմտաաֆրիկյան լեզուներից են Յորուբան, Իգբոն և ֆուլան։ Կարևոր հարավաֆրիկյան լեզուներից են զուլուն, խոսան և աֆրիկաանսը ։
Լեզվաբանական առանձնահատկություններ
Որոշ լեզվաբանական առանձնահատկություններ ընդհանուր են Աֆրիկայում խոսվող լեզուներում, մնացածները այնքան էլ ոչ։ Նման ընդհանուր հատկությունները պայմանավորված չեն լեզուների ընդհանուր ծագում ունենալու հետ։ Փոխարենը որոշները լեզուների շփման արդյունքում (փոխառությունների արդյունքում) են առաջացել և հատուկ արտահայտությունների և դարձվածքների նմանությունը նույն մշակութային նախադրյալների շնորհիվ է։
Աֆրիկյան լեզուներով խոսողների թիվը։
Հետևյալ աղյուսակը ցույց է տալիս Աֆրիկայում հետևյալ լեզուներով խոսողների թիվը։
Արտաքին հղումներ
Կատեգորիա:Աֆրիկյան լեզուներ
Կիրխինա
Կիրխինա (Кирхина), գետ Ռուսաստանում, հոսում Վոլգոգրադի մարզում։ Գետաբերանը տեղակայված է Կարդաիլ գետի աջ ափին՝ 48 կմ հեռավորության վրա։ Գետի երկարությունը 44 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Բուզուլուկ գետն է, գետի ենթաավազանը Խոպյոր գետ է։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Զիանչուրինսկի շրջան
Զիանչուրինսկի շրջան (Зианчуринский район, Ейәнсура районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Իսյանգուլովո ։
Աշխարհագրություն
Շրջանի տարածքի մակերեսը կազմում է 3342 կմ²։
Բնակչություն
2010 թվականի մարդահամարի արդյունքներով շրջանում բնակվում էր 30146 մարդ։ Բնակչության խտությունը կազմում էր 9,02 մարդ/կմ²։
Արտաքին հղումներ
Կատեգորիա:Բաշկորտոստան Կատեգորիա:Ռուսաստանի շրջաններ ըստ դաշնային սուբյեկտների
Սամսոն (այլ կիրառումներ)
Սամսոն, կարող է վերաբերել՝
Իտկարկա
Իտկարկա (Иткарка), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Մեդվեդիցա գետի աջ ափին՝ 512 կմ հեռավորության վրա։ Գետի երկարությունը 23 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Մեդվեդիցա գետն է, գետի ենթաավազանը Խոպյոր և Հյուսիսային Դոնցա գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Զիլաիրի շրջան
Զիլաիրի շրջան (Зилаирский район, Йылайыр районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Զիլաիր ։
Աշխարհագրություն
Շրջանի տարածքի մակերեսը կազմում է 5774 կմ²։
Բնակչություն
2010 թվականի մարդահամարի արդյունքներով շրջանում բնակվում էր 16546 մարդ։ Բնակչության խտությունը կազմում էր 2,87 մարդ/կմ²։
Արտաքին հղումներ
Կատեգորիա:Բաշկորտոստան Կատեգորիա:Ռուսաստանի շրջաններ ըստ դաշնային սուբյեկտների
Վուառել
Վուառել (Woirel), համայնք Ֆրանսիայի Պիկարդիա մարզի Սոմ գավառում ։
Բնակչությունը 2014 թվականի դրությամբ կազմում է 50 մարդ, բնակչության խտությունը` 27.03 մարդ/կմ²։ Բնակավայրը զբաղեցնում է 1.85 կմ² տարածք։
Աշխարհագրություն
Գտնվում է Փարիզ քաղաքից 130 կմ հյուսիս, Ամյեն քաղաքից 35 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 29 աշխատունակ (15-64 տարեկան) բնակիչ, որոնցից ակտիվ էին 21-ը, իսկ ոչ ակտիվները` 8։ Ակտիվության ցուցանիշը կազմում է 72,4 %։ 21 աշխատունակ մարդկանցից աշխատել է 20 անձ (10 տղամարդ և 10 կին)։ Գործազուրկ են եղել 1 անձ (0 տղամարդ և 1 կին)։ 8 անաշխատունակներից 2-ը եղել են աշակերտներ կամ ուսանողներ, 1-ը` թոշակառուներ, իսկ 5-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ճարտարապետ Թորոս Թորամանյանի կիսանդրի
Ճարտարապետ Թորոս Թորամանյանի կիսանդրի, հայ ճարտարապետ, հնագետ Թորոս Թորամանյանի կիսանդրին, որը ցուցադրվում է Հայաստանի ազգային պատկերասրահի հավաքածուում ։ Հեղինակ` Արա Սարգսյան։ Ստեղծվել է 1938 թվականին ։
Նախապատմություն
Վիեննայի գեղարվեստի ակադեմիայում ուսանելու տարիներին Արա Սարգսյանը ծանոթանում է Յոզեֆ Ստրժիգովսկու հետ, որը տեղեկանալով Սարգսյանի Հայաստան մեկնելու մասին, խնդրում է իր ջերմագին բարևները հաղորդել Թորոս Թորամանյանին։ Թորամանյանի հետ առաջին հանդիպումից տպավորված քանդակագործը որոշում է կերտել ճարտարապետի դիմաքանդակը ։
Նախքան Թորամանյանի կիսանդրին կերտելը, Սարգսյանն արդեն ստեղծել էր Վահան Թոթովենցի, Հրաչյա Աճառյանի, Մանուկ Աբեղյանի, Հայկ Գյուլիքևխյանի, Հ. Բեդելյանի, Հակոբ Հովհաննիսյանի դիմաքանդակները ։
Նկարագրություն
Կավե դիմաքանդակը քանդակագործը ստեղծել է վեց սեանսների ընթացքում, այնուհետև այն կերտել է քարից՝ բազալտից, ներկայացնելու Թորամանյանի փառավոր ու ազդեցիկ կերպարը։
Ծանոթագրություններ
Կատեգորիա:Հայաստանի ազգային պատկերասրահի նմուշներ Կատեգորիա:Արա Սարգսյանի քանդակներ‎ Կատեգորիա:1938 հիմնադրումներ Երևանում Կատեգորիա:Արա Սարգսյանի դիմաքանդակներ
Սանդուղք
Սանդուղք, գործառական և կառուցվածքային տարր, որն ապահովում է ուղղահայաց կապեր։ Սանդուղքը բաղկացած է մի շարք աստիճաններից։ Սովորաբար այս հասկացությունը կիրառվում է շինությունների այն տարրերը բնորոշելու համար, որոնք հանդիսանում են կրող կոնստրուկցիաներ։ Հասկացությունն օգտագործվում է նաև ծառայողական մեքենաների (օրինակ՝ հրշեջ մեքենայի), ինքնաթիռների և ուղղաթիռների, պարանասանդուղքների, շարժասանդուղքների բարձրացնող տարրերի բնորոշման համար։
Պատմություն
Առաջին սանդուղքներն ի հայտ են եկել առաջին բնակավայրերի հետ մեկտեղ։ Նախնադարյան մարդիկ, ընդօրինակելով կենդանիների փորձը, սար էին բարձրանում, այսպես կոչված, «այծի ճանապարհով», որը հիշեցնում է խորդուբորդ սանդուղք ։
Սանդուղքի պատրաստման տեխնոլոգիայի մասին առաջին գրավոր վկայությունները եղել են մ.թ.ա. 4-1-ին հազարամյակների եգիպտական պապիրուսները։ Եգիպտական բուրգերը դեպի երկինք գնացող հսկայական սանդուղք են։
Հին հույները և հռոմեացիները, ովքեր կառուցել են կոլիզեումներ, ամֆիթատրոններ և տաճարներ, չէին կարող առանց զանգվածային աստիճանական կառույցների։ Անտիկ տաճարները կառուցում էին վեր բարձրացրած հարթությունների՝ ստիլոբատների վրա, որոնք բաղկացած էին բազմաթիվ աստիճաններից։ Երբեմն այդ աստիճաններն ունենում էին 2 մետրից ավելի բարձրություն։
Կազաչկա (Սոսնովկայի վտակ)
Կազաչկա (Казачка), գետ Ռուսաստանում, հոսում Վոլգոգրադի մարզում։ Գետաբերանը տեղակայված է Սոսնովկա գետի աջ ափին՝ 7,9 կմ հեռավորության վրա։ Գետի երկարությունը 13 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Մեդվեդիցա գետն է, գետի ենթաավազանը Խոպյոր և Հյուսիսային Դոնցա գետերն են։ Գետավազանը՝ Դոն։
Սանդուղք
Պատմություն
Միջնադարում դղյակներն ունեին պաշտպանողական պատեր և աշտարակներ, որտեղ բարձրանում էին սանդուղքի աստիճաններով, և մութ նկուղներ, որտեղ ևս իջնում էին սանդուղքներով։ Ստեղծում էին հատուկ աստիճանական հիլդիաներ, որոնք սերնդեսերունդ փոխանցում էին սանդուղքների կառուցման գաղտնիքները։ Պտուտակաձև սանդուղքների պատրաստումը պահանջում էր մաթեմատիկական հատուկ հաշվարկներ։
Կազաչկա (Սոսնովկայի վտակ)
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Սանդուղք
Պատմություն
Ֆրանսիայում գոթական շրջանում հատուկ ուշադրություն էին դարձնում սանդղավանդակներին, որոնք հաճախ կազմում էին շինության գլխավոր մուտքը։
Վերածննդի, կլասիցիզմի, բարոկկո, ռոկոկո, մոդեռն ժամանակաշրջաններում սանդուղքները կրում էին դարաշրջանի կնիքը, զարդարվում էին քանդակներով և ճարտարապետական այլ նմուշներով։
Անգլիացի պոետ, ճարտարապետ և դիվանագետ պարոն Հենրի Ուոթթոնը 1624 թվականին գրել է. Նա խորհուրդ էր տալիս լավ լուսավորել սանդուղքը, որպեսզի ոչ ոք հանկարծ չսայթաքի, գլխավերևում բավականաչափ տեղ թողնել, որպեսզի «վեր բարձրացող մարդուն օդը բավականացնի», ընդգծում էր լայն աստիճանների և փոքրիկ թեքության նշանակությունը, քանի որ «ոտքերը վերելքի ժամանակ ավելի են հոգնում, քան վայրէջքի»։
Նյութերի մշակման մեթոդների զարգացմանը և նոր մեթոդների յուրացմանը զուգընթաց սանդուղքների արտաքին տեսքը և ձևավորումը փոփոխվել են ։
Մերի-Քեյթ Օլսեն
Մերի-Քեյթ Օլսեն (Mary-Kate Olsen, ), ամերիկուհի դերասանուհի, պրոդյուսեր, հագուստի դիզայներ։
Սանդուղք
Դասակարգում
Գոյություն ունեն սանդուղքների դասակարգման տարբեր չափանիշներ ։
Մերի-Քեյթ Օլսեն
Օլսենի կարիերային նորամուտը կայացել է 1987 թվականին, «Ամբողջական տուն» («Full House») սերիալում, որտեղ նա երկվորյակ-քրոջ՝ Էշլիի հետ, զույգով, խաղում էր Միշել Թանների դերը։ «Ամբողջական տուն» սերիալի հսկայական հաջողությունից հետո Մերի-Քեյթին, քրոջ հետ միասին, հաջողվում է ստեղծել հիանալի կարիերա, նկարահանվելով մանկական և պատանեկան ֆիլմերի գլխավոր դերերում, իրենց անունը դարձնելով ճանաչելի ամբողջ աշխարհով մեկ ։ 1993 թվականին հիմնադրված Dualstar (անգլ.) ընկերությունը, որը ստեղծվել էր քույրերի անունը մասսայականացնելու, արտադրանքի ստեղծման, նրանց մասնակցությամբ ֆիլմերի և հեռուստաշոուների ստեղծման համար, դառնում է բավականին հաջող, եկամտաբեր ընտանեկան բիզնես ։ 2004 թվականին Մերի-Քեյթը միանում է ընկերության տնօրենների խորհրդին, որով ապահովում է իր դիրքերը «Forbes»-ի վարկածով «Հարուստ հանրահայտների» ցուցակում ։
Կարիերայի սկիզբը (1986-1993 թվականներ)
Մերի-Քեյթ Օլսենը իր դերասանական կարիերան սկսել է 1987 թվականին, երբ նա և նրա երկվորյակ քույր Էշլին Օլսենը ինը ամսական էին, ստանում են Միշել Թանների իրենց առաջին համատեղ դերը «Ամբողջական տուն» սերիալում ։ Երկվորյակները պարտադրված էին խաղալ մեկ կերպարի իրենց տարիքի երեխա-դերասանների նկարահանման հրապարակում գտնվելու ժամանակի տևողության վերաբերյալ աշխատանքի մասին խիստ օրենքների պատճառով։ Հրավիրելով երկվորյակներին արտադրողները կարողացան ավելացնել նկարահանման օրվա տևողությունը ։
Օլսեն քույրերի հաջողությունը (1993-2005 թվականներ)
«Ամբողջական տուն» սերիալում նրանց ահռելի հաջողությունը 1993 թվականին բերեց Dualstar (англ.) ընկերության հիմնադրման, որը զբաղվում էր գլխավոր դերերում քույրերի մասնակցությամբ ֆիլմերի պրոդյուսավորումով, ինչպես նաև անվանական ապրանքների վաճառքով, ներառյալ օծանելիք և հագուստ։ Նկարահանվելով սերիալում, քույրերը նաև զբաղված էին հեռուստաֆիլմերի արտադրությունում, որոնք ստեղծված էին հատուկ նրանց համար։
Սանդուղք
Ըստ պատրաստման նյութի
Սանդուղքի նյութի օգտագործումը պայմանավորված է դրա գործառնական նշանակությամբ և շահագործման առանձնահատկություններով։
Մերի-Քեյթ Օլսեն
Օլսեն քույրերի հաջողությունը (1993-2005 թվականներ)
1995 թվականին, սերիալի ավարտից հետո, Մերի-Քեյթը շարունակում է Էշլիի հետ համատեղ նկարահանվել, միասին նրանք թողարկում են մի շարք շատ հաջողակ տեսա-ֆիլմեր և 1990-ական թվականների վերջին - 2000-ական թվականների սկզբին բավականին հանրահայտ են դառնում «դեռակասական» շուկայում։ Նրանց անունները բոլորի շուրթերին էին, նրանց կերպարը հագուստում էր, գրքերում, օծանելիքում, ամսագրերում, ֆիլմերում և պաստառներում։ Նաև, 2000-2005 թվականներին «Mattel» ընկերության կողմից թողարկվում է նրանց կերպարով տիկնիկներ։
Սանդուղք
Կառուցողական տարրեր
Սանդուղքի կառուցվածքում կարելի է առանձնացնել մի քանի տարր.
Սիմվոլիզմ
Սանդուղքը դիտարկվում է նաև որպես խորհրդանիշ և կրոնական ծեսերի բաղադրիչ՝ ընդգծելով հարության կարևորությունը։ Սանդուղքի համարժեք են հանդիսանում ոսկե թելը, երկրի առանցքը, համաշխարհային սարը, ծիածանը և այլն։ Սանդուղքը թափանցում է տիեզերական երեք շերտերի մեջ՝ միացնելով աստվածների աշխարհը, մարդկանց և անդրաշխարհը։ Այն կապված է ուղղահայաց շարժման հետ ։
Սանդուղքը խորհրդանշում է.
Կրոնում
Ամերիկյան հնդկացիների շրջանում ծիածանը սանդուղք է, որը հանդիսանում է մուտք դեպի այլ աշխարհներ։
Մերի-Քեյթ Օլսեն
Օլսեն քույրերի հաջողությունը (1993-2005 թվականներ)
2004 թվականին Մերի-Քեյթը քրոջ՝ Էշլիի հետ, հայտնվում է իրենց վերջին համատեղ ֆիլմում՝ «Նյու Յորքի ակնթարթները» («New York Minute»)։
Անկախ կարիերա (2006 թվականից)
Ձգտելով իր և քրոջ համար ստեղծելու անկախ կերպար, Մերի-Քեյթը հասարակությունը և լրատվամիջվոցներին խնդրում է իրենց վերաբերվել ոչ թե որպես «Օլսեն քույրեր», այլ որպես Մերի-Քեյթ Օլսեն և Էշլի Օլսեն՝ համապատասխանաբար ։
Սանդուղք
Կրոնում
Տիբեթում երկնքի հետ մարդու կապն ապահովվում է մու-ի միջոցով՝ թելեր, պարաններ կամ սանդուղքներ։ Նախկինում տիբեթցիների մարմինները ձուլվում էին լույսին և մու-ի միջոցով բարձրանում երկինք։ Սակայն մի անգամ մարդը պատահաբար թրով կտրեց մու-ն, և այդ օրվանից մարդիկ սկսեցին մահանալ, իսկ նրանց մարմինները՝ մնալ երկրի վրա։
Մերի-Քեյթ Օլսեն
Անկախ կարիերա (2006 թվականից)
Դերասանական կարիերայում Մերի-Քեյթի առաջին մենակատարային նախագիծը «Ես գայթակղել եմ Էնդի Ուորհոլին» («Factory Girl») ֆիլմում հայտնվելն էր, որը թողարկվում է 2006 թվականի դեկտեմբերին։ Նրա մասնակցությամբ կարճատև դրվագը վերջնական արդյունքում դուրս է հանվում թատերական տարբերակից, սակայն, այնուամենայնիվ, ընկնում է DVD տարբերակի մեջ։ Նաև նա ուներ Տարա Լինդմենի պարբերական դերը «Կողափայտեր» («Weeds») սերիալում։ 2008 թվականին հայտնվում է «Խենթություն» («The Wackness»)ֆիլմում, Յունիոնի դերում։ Սանդենս կինոփառատոնում Մերի-Քեյթը գովասանքներ է ստանում նկարահանման հրապարակում իր խաղընկեր Բեն Քինգսլիից, ով ասում է, որ նա պրոֆեսիոնալ է և կատարյալ է խաղում իր դերը՝ աղջիկ-հիստերիկի ։ Նույն 2008 թվականին նա հայտնվում է «Ո՞վ է Սամանթան» («Samantha Who?») սերիալի մեկ դրվագում, կատարելով վատ աղջիկ Նատալիայի դերը, ում Սամանթան փորձում է օգնել հասարակական աշխատանքներ կատարելու ժամանակ ։ 2011 թվականին թողարկվում է նրա մասնակցությամբ վերջին ֆիլմը՝ «Չափազանց գեղեցիկ» («Beastly»), բացի այդ նա ստանում է Սթեյսիի դերը «Աղջկա պատմությունը» («Story of a Girl») ֆիլմ-դրամայում, գլխավոր դերում Քևին Բեյկոն։
Սանդուղք
Կրոնում
Քրիստոնեության մեջ սանդուղքը համարվում է Քրիստոսի տանջանքների խորհրդանիշ։
Մերի-Քեյթ Օլսեն
Ընկերության ղեկավարում
Իր 18-րդ տարեդարձին Մերի-Քեյթը միանում է «Dualstar Entertainment Group» ընկերության տնօրենների խորհրդին։ Այդ ժամանակ ընկերության գործունեությունը կենտրոնացած էր «Օլսեն երկվորյակների» կերպարի շուրջ։ Ընկերության նկատմամբ վերահսկողություն ստանալուց հետո Մերի-Քեյթը քրոջ հետ միասին սկսում են կողմնորոշվել դեպի «ապրանքների դեռահասական շուկա», այդ թվում տան համար զարդերի, կահավորանքի և օծանելիքի արտադրության։ Նրանց հաջողությունը նշվում է «Forbes»-ի «100 հանրահայտների» ցուցակում ընդգրկվելով՝ սկսած 2002 թվականից, իսկ 2007 թվականին Օլսեն քույրերը հայտնվում են զվարճությունների ոլորտում ամենահարուստ կանանց ցուցակի 11-րդ հորիզոնականում՝ իրենց գնահատված $100 միլիոն արժեքով ։
Սանդուղք
Կրոնում
Հրեաների համար սանդուղքը մարդկանց հետ հրեշտակների միջոցով աստծո շփման միջոց է։
Մերի-Քեյթ Օլսեն
Անձնական կյանք
2002 թվականից մինչև 2004 թվականը հանդիպել է Մաքս Ուինկլերի հետ, դերասան և պրոդյուսեր Հենրի Ուինկլերի որդու։ Նրանից հետո հարաբերություններ է ունեցել Դևիդ Կաթցենբերգի հետ։ 2004 թվականին հանդիպել է «Genetic Denim»-ի համա-ստեղծող և կրեատիվ տնօրեն Ալի Ֆաթուրեշի (Ali Fatourechi) հետ։ 2005 թվականին նշանադրված էր Ստավրոս Նիարքոս III-ի հետ, հունական մեծահարուստի թոռան հետ, հանուն որի թողնում է ուսումը Նյու Յորքի համալսարանում։ Սակայն ծանոթացնելով փեսացուին իր ընկերուհի Պերիս Հիլթոնի հետ, ավելի ուշ թերթերից իմանում է նրանց սիրավեպի մասին ։ 2006 թվականի սեպտեմբերից մինչև 2007 թվականի ամառը հանդիպում է Մաքսվել Սնոուի՝ նյու-յորքյան մահացած նկարիչ Դեշ Սնոուի կրտսեր եղբոր հետ ։ 2008 թվականի ամառվանից հանդիպում է նկարիչ Նեյթ Լոումանի հետ, որից բաժանվում է 2009 թվականի ձմռանը ։
Սանդուղք
Կրոնում
Իսլամում Մուհամմադ մարգարեի տեսած սանդուղքը հավատարիմներին տանում է աստծո մոտ։
Մերի-Քեյթ Օլսեն
Անձնական կյանք
2014 թվականի սեպտեմբերից ամուսնացած է Օլիվիե Սարկոզիի, Ֆրանսիայի նախկին նախագահ Նիկոլա Սարկոզիի եղբոր հետ, ում հետ նա հանդիպում էր իրենց ամուսնությունից երկու տարի առաջվանից ։
Սանդուղք
Կրոնում
Ճապոնացիների համար սանդուղքը կայծակի աստծո գործիք է, որը մատնանշում է Երկնքի և Երկրի շփումը։
Մերի-Քեյթ Օլսեն
Խնդիրներ առողջության հետ
2004 թվականի կեսերին Մերի-Քեյթը հայտարարում է, որ սկսել է նյարդային անորեքսիայի բուժումը ։ 2007 թվականի նոյեմբերի 20-ին նա հոսպիտալացվում է երիկամային բորբոքումով ։
Հիթ Լեջերի մահը
Մերի-Քեյթը մերձակա ընկերն էր հանդիսանում մահացած դերասան Հիթ Լեջերի։ Լեջերին անգիտակից վիճակում հայտնաբերելուց հետո նրա մերսողուհի Դայանան սկզբում երկու անգամ զանգահարում է Մերի-Քեյթին և միայն այնուհետև ոստիկանություն։ Այդ փաստը շատ է հետաքրքրում ոստիկանությանը։ Մերի-Քեյթը հայտարարում է, որ հետաքննիչների հետ չի խոսա առանց փաստաբանի ներկայություն։ Օլսենի փաստաբան Մայքլ Ս. Միլլերը ասում է.
Ոտքդ զգույշ դիր հողին (կտավ)
«Ոտքդ զգույշ դիր հողին», ՀԽՍՀ ժողովրդական նկարիչ Էդուարդ Իսաբեկյանի ստեղծագործություններից։ Գտնվում է Հայաստանի ազգային պատկերասրահում
Պատմություն
«Ոտքդ զգույշ դիր հողին» ստեղծագործությունը Իսաբեկյանի կանացի կերպարների բազմաթիվ մեկնությունների յուրահատուկ քնքշության, գորովանքի, արտիստականության, նրբագեղության օրինակ է։ Այն հագեցած է գրական-բանաստեղծական, սայաթ-նովյան, չարենցյան, զգայական հուզականությամբ ներթափանցված կանացի լուսավոր կերպարի փխրունությամբ, ամոթխածությամբ, հեզաճկուն իրանի, սահող քայլքի հոգևոր-մարմնական թրթիռով։
Նկարագրություն
Կտավը ստեղծելիս Իսաբեկյանը կիրառել է դասական, ակադեմիական համաչափությունների խախտման ու ոճավորման միջոցներ։ Դիտողը կարող է երևակայել կնոջ կերպարը որպես նշան ու խորհրդանիշ (սափոր, ծաղիկ, լուսամփոփ), որին նպաստում են ազգային աշուղական, բանաստեղծական դարձվածքները։ Հրակարմիր շրջազգեստի, քողի շրշյունն ու թափանցիկությունը հաղորդված են գեղանկարչական պուտերի ու վրձնահարվածների անընթեռնելի խաղով, գունային շերտերի հագեցած ու թափանցիկ ֆակտուրային լուծումներով, քողարկելով ուրվագծի որոշակիությունը, ինչը նպաստում է կերպարի ոգեշունչ ընդհանրացմանը։ Կարմրի ու սևի հակադրությունը մեղմանում է շրջազգեստի ամենահարուստ երանգային լուծումով, կոնքագոտու, բաճկոնի, կրծքաժանյակի գունա-ֆակտուրային ճոխությամբ։ Կտավի գունային գամման ամբողջական է արծաթափայլ լրացումներով՝ կապույտ ֆոնի, տուֆի սալերի օխրաների։ Հասնելով իրականի և երևակայականի ստեղծագործական սինթեզի, արվեստագետը ստեղծում է անկրկնելի բանաստեղծական այլաբանություն, հաղորդակցում դիտողին իր ասպետական վերաբերմունքին, խոստովանում գեղեցիկի տապալող ուժը ։
Արտաքին հղումներ
Կատեգորիա:Էդուարդ Իսաբեկյանի նկարներ Կատեգորիա:1969 նկարներ Կատեգորիա:Հայաստանի ազգային պատկերասրահի նկարներ Կատեգորիա:Կանայք կտավներում
Ցանկո Լավրենով
Ցանկո Լավրենով (Цанко Лавренов / Tsanko Lavrenov, 24 նոյեմբերի, 1896, Պլովդիվ, Բուլղարիա - 18 հոկտեմբերի, 1978, Սոֆիա, Բուլղարիա), բուլղարացի նկարիչ, գծանկարիչ։ Լավրենովը չի ստացել նկարչական լիարժեք կրթություն և քիչ է ծանոթ եղել ակադեմիական այնպիսի գիտակարգերի, ինչպիսիք են հեռանկարը, անատոմիան ու գունագիտությունը։ Սակայն նա կարողացել է գտնել իր աշխատանքներում «ողջ Բուլղարիայի» ամբողջական կերպարի արտացոլման ինքնատիպ ձևը՝ խոր զգացմունքայնությամբ ու ամենայն մանրամասնությամբ պատկերելով վանական բարդ համալիրներ, ժողովրդական տոներ, քաղաքային համայնապատկերներ ։ Ցանկո Լավրենովը հանդես է եկել նաև որպես արվեստագետ և արվեստի ուսումնասիրող, զբաղվել է քննադատությամբ, հեղինակել նկարիչներին նվիրված մենագրություններ։
Կենսագրություն
Ցանկո Լավրենովը ծնվել է 1896 թվականի նոյեմբերի 24-ին Բուլղարիայի Պլովդիվ քաղաքում։ Նրա պապը՝ Լավրենտին, տարված է եղել հին ձեռագրերի ուսումնասիրությամբ, պատճենել է կաթոլիկական նկարազարդ ձեռագրեր։ Ցանկո Լավրենովը, Պլովդիվում ավարտելով Սուրբ Ավգուստինի ֆրանսիական կաթոլիկական քոլեջը, մեկնել է Վիեննա, որտեղ 1920-1921 թվականներին սովորել է Սուրբ Աննայի մասնավոր նկարչական ուսումնարանում։
Ռիլայի վանական համալիրի բնանկարները սկիզբ են դնում նկարների մի մեծ շարքի, իսկ 1935-1936 թվականներին Աթոս լեռն այցելելուց հետո ստեղծված նկարները վկայում են, որ նկարիչը հասել է այն համոզման, որ ճիշտ է անդրադարձը միջնադարյան սրբանկարչության ավանդույթներին, ինչպիսիք են մտահղացման ու կատարման միասնությունը, սյուժեի շնչավորումը ։
Ցանկո Լավրենովը հիմնվել է Բուլղարական վերածննդից եկող ավանդույթների վրա, ինչպես նաև մանրամասն ուսումնասիրել է հնագույն ճարտարապետական արվեստը։ Երկար ժամանակ է հատկացրել վանքերի ուսումնասիրմանը՝ ուշադրության արժանացնելով որմնանկարներին, խճանկարներին, վանական գրադարաններում պահվող հնագույն ձեռագրերում առկա մանրանկարներին։ Նա հասկանում է, որ իր իսկական ուսուցիչը կարող է դառնալ բուլղարացի նկարիչ Զախարի Զոգրաֆը (ով ապրել է Ցանկո Լավրենովից մեկ հարյուրամյակ առաջ)։
Ցանկո Լավրենովն իր նկարներում պատկերել է հնագույն քաղաքներ ու վանքեր («Հին Պլովդիվ»), որոնք հաճախ շրջապատված են լեռներով։ Անդրադարձել է բանահյուսական ու պատմական թեմաների։ Նկարիչն ազատորեն էր վերաբերվում հեռանկարի օրենքներին՝ քաղաքային տեսարանների պատկերման մեջ հասնելով էմոցիոնալ ու ռիթմիկ միասնության։ Ցանկո Լավրենովի գեղանկարչությունն աչքի է ընկնում երևակայությամբ, մանրամասների արտահայտչությամբ, տոնական երանգավորմամբ։
Ցանկո Լավրենովը մահացել է 1978 թվականի դեկտեմբերի հոկտեմբերի 18.
Հիշատակ
Ցանկո Լավրենովի անունն է կրում Պլովդիվի նկարչական ազգային գիմազիան (Национална художествена гимназия „Цанко Лавренов“ : Դրանից բացի՝ Ցանկո Լավրենովի պատվին է կոչվել քաղաքի փողոցներից մեկը, իսկ Կիրկոր Մեսրոպովիչի տանը, որ գտնվում է Արտին Գիդիկովի փողոցում, տեղակայված է Ցանկո Լավրենովի՝ Պլովդիվը պատկերող նկարների մշտական ցուցադրությունը։
Արտաքին հղումներ
Կատեգորիա:Բուլղարացի նկարիչներ Կատեգորիա:Սոցիալիստական աշխատանքի հերոսներ
Սուրբ Աստվածածին եկեղեցի (Ադանա)
Սուրբ Աստվածածին եկեղեցի, Հայ Առաքելական եկեղեցուն պատկանող ավերված եկեղեցի Կիլիկիայում, ներկայիս՝ Թուրքիայի Հանրապետության Ադանայի մարզի Ադանա քաղաքում ։ Կառուցվել է 13-րդ դարից առաջ, վերստին վերանորոգվել է 1840 թվականին, նույնանուն եկեղեցու տեղում ։ Մինչև 20-րդ դարի սկիզբ եկեղեցուն կից գործում էր վարժարան ։ Հայ առաքելական համայնքին ծառայել է մինչև 1922 թվականը ։ Քանդվել է 1970-ական թվականներին, որպեսզի տեղ բացվի Թուրքիայի կենտրոնական բանկի տարածաշրջանային շենքը կառուցելու համար ։
Պատմություն
13-րդ դարից սկսած հաճախ է հիշատակվում Սուրբ Աստվածածին եկեղեցին՝ Սուրբ Ստեփանոս եկեղեցու հետ միասին ։ Եկեղեցու շինարարության նախաձեռնողը եղել է Նահապետ Աղան, ճարտարապետը՝ Հակոբ Խալֆան, իսկ ծախսերը հոգացել են Ադանայի հայերը ։ 1890 թվականին, Ադանայի հոգևոր առաջնորդ Մկրտիչ արքեպիսկոպոս Վեհապետյանի գլխավորությամբ, Ադանայի հայերը նշում են Սուրբ Աստվածածին և Սուրբ Ստեփանոս եկեղեցիների 50-ամյակը ։ Ադանացիները Սուրբ Աստվածածին եկեղեցին կոչում էին՝ «Վերի Եկեղեցի», իսկ Սուրբ Ստեփանոսը՝ «Վարի Եկեղեցի»՝ առաջնին բլրային, իսկ երկրորդին դաշտային դիրքի պատճառով ։
Ղևոնդ Ալիշանը իր «Սիսուան» աշխատությունում գրում է՝
Վարժարան
1850-1860 թվականներին եկեղեցին ուներ երկհարկանի վարժարան, մեկ սրահով, որտեղ սովորում էր 200-300 աշակերտ՝ մեկ կամ երկու վարժապետով։ 1860-ական թվականներին վարժարանում պաշտոնավարում էր վարժապետ Լեչինյանը։ Միևնույն ժամանակ, Կոստանդնուպոլսի Պատրիարքարանից Սիս են ուղարկվում վարդապետ Մկրտիչ Խրիմյանը և վարժապետ Պետրոս Տեր-Թորոսյանը։ Նախ նրանք հայերենի և երաժշտության դասեր են տալիս Սսի Ժառանգավորաց վարժարանում, ապա Պետրոսը հրավիրվում է Ադանայի Ազգային վարժարան, որի համար Սուրբ Աստվածածին եկեղեցու վարժարանում ստեղծում է մասնավոր դասարան՝ 15-20 հոգուց բաղկացած աղջիկների համար։ Պետրոս վարժապետից հետո վարժարանում դասավանդում է Երուսաղեմի միաբան վարժապետ Խաչատուր Խանկյանը։ 1872 թվականին, Կոստանդնուպոլսից ուսուցչության է հրավիրվում Արամայիս վարժապետը, որին էլ հանձնվում է այն հարկաբաժինը, որը Պետրոս վարժապետի ժամանակ ստեղծվել աղջիկների վարժարանի համար։ Արամայիսը Վերի և Վարի վարժարաններից հավաքում է 50-60 հոգի առաջադեմ աշակերտների և դասավանդում նրանց՝ աշխարհաբար ընթերցանություն, քերականություն և հայոց պատմություն։ Նա դասարանում հայերեն խոսելը դարձնում է պարտադիր։ Արամայիսի մեկնելուց հետո, Մեծի Տանն Կիլիկիո Կաթողիկոս Մկրտիչ Ա Քեֆսիզյանը Սսից Ադանա է ուղարկում Վրթանես վարդապետին ։
Ծանոթագրություններ
Կատեգորիա:Ադանայի եկեղեցիներ Կատեգորիա:Թուրքիայի ավերված եկեղեցիներ Կատեգորիա:Թուրքիայի հայկական եկեղեցիներ
Իգլինսկի շրջան
Իգլինսկի շրջան (Иглинский район, Иглин районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1935 թվականին։ Վարչական կենտրոնը՝ Իգլինո ։
Աշխարհագրություն
Շրջանի տարածքի մակերեսը կազմում է 2454 կմ²։
Բնակչություն
2010 թվականի մարդահամարի արդյունքներով շրջանում բնակվում էր 57873 մարդ։ Բնակչության խտությունը կազմում էր 23,58 մարդ/կմ²։
Արտաքին հղումներ
Կատեգորիա:Բաշկորտոստան Կատեգորիա:Ռուսաստանի շրջաններ ըստ դաշնային սուբյեկտների
Դոն Ժուան (այլ կիրառումներ)
Դոն Ժուան, կարող է վերաբերել՝
Տրյամ: Բարև ձեզ
Տրյամ։ Բարև ձեզ (Трям! Здравствуйте!), խորհրդային նկարված մուլտիպլիկացիոն ֆիլմ ` «Սերգեյ Կոզլովի հեքիաթները» շարքից, այն մասին, թե ինչպես է Արջուկը իր ընկերներին` Ոզնուն և Նապաստակին նվիրել Տիլիմիլիտրյադիայի հեքիաթային երկիրը։ Թողարկման տարեթիվը 1980 թվականի փետրվարի 10-ն է։
Սյուժե
Մուլտֆիլմի գլխավոր հերոսներն են Արջուկը, Ոզնին և Նապաստակը։
Այսօր Նապաստակի ծննդյան օրն է, և Ոզնին նրա համար երիցուկներ է հավաքում` որպես նվեր։ Այդ ժամանակ Արջուկը պատմում է Ոզնուն Տիլիմիլիտրյադիա հեքիաթային երկրի մասին, որը նա ամբողջ գիշեր հորինել էր։ Այդ երկրում բոլորը ասում են միմյանց «Տրյամ», որը թարգմանվում է որպես «Բարև ձեզ»։
Քաղված երիցուկները տանում են Արջուկին և Ոզնուն երկինք, որտեղ նրանք քայլում և ցատկում են ամպերի վրայով։ Հանկարծ Ոզնուն և Արջուկին կանչում է Նապաստակը երկրի վրայից, որը նրանց ման էր եկել ամբողջ օրը։ Արջուկը, որ մինչ այդ ասում էր, թե ինքն ընկերություն է անում միայն Ոզնու հետ, վերցնում է վերջին միակ երիցուկը և ինչպես պարաշյուտից, ցատկում է դրանով։ Բայց թռիչքի ժամանակ պոկվում են երիցուկի բոլոր թերթիկները, և Արջուկը սկսում է ընկնել հողի վրա։ Նապաստակը, որը վերև էր բարձրանում խատուտիկներով, բռնում է նրան, բայց թողնում է խատուտիկները, և նրանք Արջուկի հետ շարունակում են ընկնել արդեն միասին։ Երբ Ոզնին, սանձում է ամպին, հասցնում է բռնել նրանց երկուսին էլ, և նրանք միասին թռչում են ամպերով, դառնալով հեքիաթային ձիեր, թռչում են դեպի մայրամուտի կողմը։
Հնչում է «Ամպեր` սպիտակաբաշ ձիեր» երգը»։
Մուլտֆիլմեր ոզնու և արջուկի մասին
Ոզնու և արջուկի մասին մուլտֆիլմեր ստեղծել է ոչ միայն ռեժիսոր Յուրի Բուտիրինը, այլև ուրիշ ռեժիսորներ` տարբեր ոճերով։ Բայց բոլոր մուլտֆիլմերը նկարահանվել են ըստ Սերգեյ Կոզլովի և նրա սցենարների։
Վերաթողարկում DVD ձևաչափով
Մուլտֆիլմը բազմիցս վերահրատարակվել է DVD ձևաչափով մուլտֆիլմերի հավաքածուներում.
Արտաքին հղումներ
Կատեգորիա:1980 մուլտֆիլմեր Կատեգորիա:«Էկրան» ստեղծագործական միության մուլտֆիլմեր Կատեգորիա:Խորհրդային մուլտֆիլմեր Կատեգորիա:Սերգեյ Կոզլովի հեքիաթների էկրանավորումներ Կատեգորիա:Յուրի Բուտիրինի մուլտֆիլմեր
Դոնի Ռոստով (այլ կիրառումներ)
Դոնի Ռոստով, կարող է վերաբերել՝
Դոնսկոյ (այլ կիրառումներ)
Դոնսկոյ, կարող է վերաբերել՝
Դոնեցկի (այլ կիրառումներ)
Դոնեցկի, կարող է վերաբերել՝
Ֆելիս Դեզերտու
Ֆելիս Դեզերտու (Feliz Deserto), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Պենեդուի գավառի կազմի մեջ։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Ալագոաս նահանգի բնակավայրեր
Լորի Էրիկա Ռաֆ
Քիմբերլի Մարիա ՄաքԼին (Kimberly Maria McLean), նույն ինքը՝ Լորի Էրիկա Քենեդի Ռաֆ (Lori Erica Kennedy Ruff, ), ինքնության գող, որն իր մահվանից գրեթե վեց տարի հետո դեռ անհայտ էր մնում ։ Ի վերջո, նրան նույնակացրել են որպես Ֆիլադելֆիայի քաղաքամերձ շրջանի բնիկ, որը 1986 թվականի աշնանը ՝ 18 տարեկան հասակում լքել է տունը, քանի որ վատ հարաբերությունների մեջ է գտնվել մոր և խորթ հոր հետ։ Հաջորդ երկու տարիների ընթացքում նա ստացել է Բեքի Սյու Թըրների (Becky Sue Turner) ծննդյան վկայականը՝ երկու տարեկան աղջկա, որը 1971 թվականին մահացել է իր երկու քույրերի և եղբայրների հետ հրդեհի ժամանակ։ ՄաքԼինն օգտագործել է երեխայի ծննդյան վկայականն Այդահո նահանգի ինքնության քարտ ստանալու համար, ապա տեղափոխվել է Տեխաս և պաշտոնապես փոխել իր անունը Լորի Էրիկա Քենեդիի վրա։
Քենեդին աստիճանաբար ավելի ու ավելի շատ փաստաթղթեր է ձեռք բերել իր նոր անունով, ներառյալ սոցիալական ապահովության համարը։ Ստանալով քոլեջի կրթություն՝ նա ամուսնացել է արևելաեվրոպական հարուստ ընտանիքից տղամարդու հետ և դուստր է ունեցել։ Իր վանող, գաղտնի պահվածքի պատճառով նա բախվել է իր ամուսնու ընտանիքի հետ, և նրա ամուսնությունը, ի վերջո, փլուզվել է։ ՄաքԼինն ինքնասպան է եղել Տեխաս նահանգի Լոնգվյու քաղաքում գտնվող իր նախկին տան մուտքի մոտ՝ 2010 թվականի ճրագալույցին ։
ՄաքԼինի մահվանից հետո նրա ամուսինը և ընտանիքը նրա անձի կեղծման ապացույցներ են գտել իր սենյակի անկիզելի պահարանում։ 2013 թվականին Seattle Times-ի հոդվածն այդ դեպքի մասին հրապարակվել է ամբողջ աշխարհում նորությունների պարբերականներում և մեծ հետաքրքրություն է առաջացրել «websleuth» առցանց համայնքում։ ՄաքԼինի իրական ծագումը գաղտնի է մնացել մինչև 2016 թվականը, երբ նրա ինքնությունը հաստատվել է հանրային գրառումների համադրությամբ և ԴՆԹ թեստի արդյունքում։
Գործունեություն մինչև ամուսնությունը
1988 թվականի մայիսին ՄաքԼինը ստացել է Բեքի Սյու Թըրների՝ երկամյա աղջկա ծննդյան վկայականը, որը 1971 թվականին զոհվել է իր երկու եղբայրների և քույրերի հետ Վաշինգտոնում բռնկված հրդեհի ժամանակ։ ՄաքԼինը ծննդյան վկայական է խնդրել Կալիֆոռնիա նահանգի Բեյկերսֆիլդ քաղաքում, որտեղ ծնվել է Բեքի Սյու Թըրները ։ Այնուհետև նա ուղևորվել է Այդահո, որտեղ հունիսի 16-ին օգտագործել է այդ փաստաթուղթը՝ ինքնությունը հաստատող փաստաթուղթ ստանալու համար ։
Այնուհետև ՄաքԼինը, ներկայանալով որպես Բեքի Սյու Թըրներ, Դալասում 1988 թվականի հուլիսի 5-ին իրավաբանորեն փոխել է իր անունը Լորի Էրիկա Քենեդիի վրա։ Մեկ շաբաթ անց նա ստացել է սոցիալական ապահովության համար՝ փաստացի ջնջելով իր անցյալը։ 1989 թվականին նա ստացել է Տեխասի վարորդական իրավունք և հաջորդ տարի՝ նաև GED (General Educational Development, ) աստիճան ։ Նա ընդունվել է Դալասի շրջանի հանրային քոլեջ, իսկ 1997 թվականին ավարտել է Արլինգթոնի Տեխասի համալսարանը՝ բիզնես կառավարման մասնագիտությամբ։
Websleuths-ի հայտարարությունների տախտակի պաստառը, որը պնդում է, որ դրա հեղինակը եղել է ՄաքԼինի նախկին ընկերը, ասել է, որ նա 1990-ական թվականների սկզբին աշխատել է որպես մերկապարուհի (նրա դիահերձումը հաստատել է, որ նա ունեցել է կրծքի իմպլանտներ) ։
Ամուսնություն
2003 թվականին ՄաքԼինը Աստվածաշնչի ուսումնասիրության դասարանում ծանոթացել է Ջոն Բլեյքլի «Բլեյք» Ռաֆի հետ, որն ապրում էր Արևելյան Տեխասի հասարակության մեջ հայտնի ընտանիքում ։ Ռաֆը նկարագրել է նրան որպես աներևակայելի գաղտնի անձնավորություն, հատկապես, երբ խոսքը գնում էր անցյալի մասին։ ՄաքԼինն ասել է նրան, որ Արիզոնայից է, իր երկու ծնողներն էլ մահացել են, չունի եղբայրներ և քույրեր և, որ նա ունեցել է դժբախտ մանկություն։ Բացի այդ՝ նա ասել է, որ իր հայրը եղել է անհաջող բորսայական միջնորդ ։ Ամուսինները փախչել են տնից 2004 թվականի հունվարին, երբ Բլեյքի մայրը՝ Նենսի Ռաֆը, խնդրել է հարսանիքի մասին հայտարարությունը տեղադրել տեղի թերթում։ Դալասից ոչ հեռու գտնվող եկեղեցում իրենց հարսանեկան արարողությանը ներկա միակ մարդը քահանան էր, որը ժամերգություն էր կատարում ։
Հարսանիքից հետո ամուսինները տեղափոխվել են Տեխաս նահանգի Լեոնարդ քաղաք։ Նրանք մի քանի անգամ փորձել են երեխա ունենալ, սակայն բեղմնավորման հետ կապված խնդիրներ են ունեցել և բազմաթիվ վիժումներ ունեցել։ Դա քննիչներին բերել է այն մտքին, որ Ռաֆն ավելի մեծ է եղել, քան պնդում էր, թեև պարզվել է, որ տարբերությունը մեկ տարուց պակաս է եղել ։ Ի վերջո, 2008 թվականին նա արտամարմնային բեղմնավորման միջոցով դուստր է ունեցել ։
Ամուսնալուծություն
Ի վերջո, Լորին չէր ուզում, որ ամուսնու հարազատները կապ հաստատեն իր դստեր հետ, ինչի արդյունքում Բլեյքի ընտանիքի անդամները սկսել են խրախուսել, որ նա հրաժարվի ամուսնությունից։ Ամուսնական թերապիայի մի քանի անհաջող սեանսներից հետո Բլեյք Ռաֆը վերադարձել է Լոնգվյուում գտնվող իր ծնողների տունը և ամուսնալուծվել է, թողնելով Լորիին իր դստեր հետ Լեոնարդում ։
Ինքնասպանություն
Լորիի ամուսնալուծության և ինքնասպանության միջև գտնվող ժամանակահատվածի ընթացքում նա իրան շատ տարօրինակ է պահել։ Հարևաններից մեկը հիշում էր, որ Ռաֆն իր դստեր հետ, կարծես թե, թերսնված էին, և որ Լորին փողոցով քայլելուց հաճախ ինչ-որ բան էր քթի տակ մռմռում։ Բացի այդ, նա սկսել է վիրավորական էլեկտրոնային նամակներ ուղարկել Ռաֆերին, տեսարան է սարքել խնամակալության բորսայում և նրանցից տան բանալիների փունջ գողացել ։